lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv ru oc en es lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv hbs_lat lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Novēro omikrona izplatības pieaugumu Latvijas pilsētu notekūdeņos – ZZ.lv
Vārda dienas svin: Elza, Ilizana
andra.ozola@zz.lv - 26.01.2022 - 13:36
Jelgavā joprojām dominējošais Covid-19 paveids ir delta, taču nelielā proporcijā ir detektētas arī omikrona marķiermutācijas.
Latvijas pilsētu notekūdeņos vērojams Covid-19 omikrona paveida izplatības pieaugums un deltas samazināšanās, par pētnieku vērojumiem aģentūru LETA informēja Latvijas Biomedicīnas pētījumu un studiju centra pārstāve Dita Gudrā.
Kā informēja Gudrā, kopējā Covid-19 izplatības tendence rāda, ka omikrons jau ir dominējušais paveids Rīgā, Jūrmalā, Valmierā, Salaspilī un Tukumā, savukārt delta – Jelgavā, Jēkabpilī, Ventspilī, Liepājā un Daugavpilī.
Gudrā mikroblogošanas vietnē “Twitter” norādīja, ka Jūrmalā, Tukumā un Valmierā ir novērojams Covid-19 vīrusa daudzuma pieaugums. Notekūdeņos deltas variants samazinās, un ir novērojams pārsvars ar omikronam raksturīgajām mutācijām.
Pēdējie seši veiktie mērījumi Salaspilī liecinot par stabilu Covid-19 izplatību. Vienlaikus notekūdeņos omikronam raksturīgo marķiermutāciju pārsvars pieaug aptuveni par 60%.
Saturs turpināsies pēc reklāmas.
Savukārt Rīgas notekūdeņos dominējošais Covid-19 paveids ir omikrons, bet deltai ir diezgan krass samazinājums. Vienlaikus Gudrā atzina, ka pēc kvantitatīvajiem datiem šķiet, ka infekcijas izplatība samazinās, tomēr tas var būt maldīgi.
“Pieaugot omikrona prevalencei, samazinās arī detektētā vīrusa daudzums notekūdeņos, un, ņemot vērā, ka saslimšana ar omikrona variantu tiek saistīta ar vieglāku slimības gaitu, nekā tas bija ar deltu, tad attiecīgi mazāk vīrusa materiāla nonāk notekūdeņu sistēmās,” aģentūrai LETA skaidroja Gudrā.
Tikmēr Jelgavā joprojām dominējošais Covid-19 paveids ir delta, taču nelielā proporcijā ir detektētas arī omikrona marķiermutācijas.
Saturs turpināsies pēc reklāmas.
Savukārt Jēkabpilī ir novērojams Covid-19 infekcijas pieaugums. Notekūdeņos dominējošais Covid-19 paveids ir delta, taču ir novērojama tā tendence samazināties. Vienlaikus arvien vairāk pieaug omikronam raksturīgās mutācijas.
Stabilāka situācija Covid-19 izplatībā novērojama Liepājā, Ventspilī un Daugavpilī.
Liepājas un Ventspils notekūdeņos dominējošais variants ir delta, taču ar tendenci samazināties laika gaitā. Savukārt omikrona marķiermutācijas ir detektētas, taču nepārsniedz 50% slieksni. Turklāt Gudrā atzīmēja, ka pēdējos trīs mērījumos Ventspils notekūdeņu rādītāji turpina samazināties.
Saturs turpināsies pēc reklāmas.
Arī Daugavpilī nav novērojams būtisks vīrusa daudzuma pieaugums un pēdējie septiņi mērījumi ir bijuši diezgan līdzīgi. Prevalējošais ir delta paveids, tomēr tas samazinās, pieaugot omikronam raksturīgajām marķiermutācijām.
Gudrā skaidroja, ka kopējā tendence rāda, ka deltas pārsvars samazinās, un krasi pieaug omikrona pārsvars, tiesa gan, katrā pilsētā ar atšķirīgu “ātrumu”.
Pēdējie SARS-CoV-2 kvantitatīvie mērījumi tika veikti paraugiem, kuri tika ievākti 18.janvārī, savukārt pēdējie sekvenēšanas rezultāti ir par paraugiem, kuri ievākti 11.janvārī. Paraugu sagatavošana sekvenēšanai un pats process aizņem aptuveni pusotru nedēļu, tādēļ datos rodas laika nobīde, skaidroja Gudrā.
Saturs turpināsies pēc reklāmas.
Rīgas Tehniskās universitātes (RTU) pētnieks Sandis Dejus aģentūrai LETA iepriekš uzsvēra, ka no notekūdeņiem nav iespējams inficēties ar Covid-19. Notekūdeņos tiek meklētas Covid-19 vīrusa atliekvielas, kas nav dzīvotspējīgas, bet kas liecina par vīrusa iepriekšējo klātbūtni ūdenī un cilvēkos. Viņš atklāja, ka praksē ir bijuši gadījumi, kad cilvēki atteikušies strādāt notekūdeņu attīrīšanas iekārtās, jo uzskatīja, ka tā varētu saslimt.
Jau ziņots, ka vairākās Latvijas pilsētās sāka notekūdeņu monitoringu Covid-19 izplatības noteikšanai.
Kā norādīja SIA “Valmieras ūdens”, notekūdeņu monitorings ļaus noteikt Covid-19 koncentrāciju notekūdeņos un prognozēt slimības uzliesmojumu. Šī metode tiek izmantota daudzās valstīs, lai noteiktu vīrusa izplatību noteiktās populācijās, kā arī jaunu vīrusa mutāciju savlaicīgai atklāšanai.
Saturs turpināsies pēc reklāmas.
Atbilstoši Eiropas Komisijas ieteikumiem Latvijā tika ieviesta sistēma ar mērķi monitorēt notekūdeņos atrodamo SARS-CoV-2 atlieku daudzumu, lai savlaicīgi noteiktu slimības uzliesmojumus apdzīvotās vietās un identificētu pilsētas un reģionus ar paaugstinātu saslimušo skaitu.
Pētījumā ir iesaistīti “BIOR”, Rīgas Tehniskās universitātes Ūdens pētniecības un vides biotehnoloģiju laboratorija un Latvijas Biomedicīnas pētījumu un studiju centrs. Sākotnējie monitoringa sistēmas ieviešanas mērķi ir īstenot paraugu ievākšanu un monitoringu līdz 2021.gada 31.decembrim, tomēr tās darbības laiks varētu tikt pagarināts.
Covid -19 Latvijas ziņas
Septembris Latvijā bijis divus grādus vēsāks par normu
Nedēļas nogalē Latvijā reģistrēts 2231 jauns Covid-19 gadījums un saņemtas ziņas par četriem mirušajiem
Pirmdienas pēcpusdienā gaidāms lielākais vējš kopš aprīļa
Zemgalē Saeimas vēlēšanās labākie rezultāti ZZS un JV
Aicina sievietes pieteikties “Riga TechGirls” mentorprogrammai IT nozarē
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.